Document ID: 32002R0549

Kommissionens forordning (EF) nr. 549/2002
af 27. marts 2002
om åbning af en licitation for salg på det indre marked af 342,92 t ris, som det italienske interventionsorgan ligger inde med
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3072/95 af 22. december 1995 om den fælles markedsordning for ris(1), senest ændret ved forordning (EF) nr. 411/2002(2), særlig artikel 8, litra b), sidste led, og
ud fra følgende betragtninger:
(1) Ved Kommissionens forordning (EF) nr. 492/2001(3) blev der indledt en licitation for salg på det indre marked af ca. 2752 t uafskallet ris, som det italienske interventionsorgan ligger inde med. Denne mængde bestod af fem partier. Parti nr. 4 på 627,92 t blev sat til salg til en minimumspris på 267 EUR pr. t. En del af dette parti, nemlig 342,92 t, er stadig på lager og er nu i en stærkt forringet tilstand. Denne del bør derfor på ny sættes til salg på passende betingelser.
(2) Salget skal foretages efter bestemmelserne i Kommissionens forordning (EØF) nr. 75/91 af 11. januar 1991 om procedurer og betingelser for salg af uafskallet ris fra interventionsorganerne(4).
(3) I betragtning af produktets særlige egenskaber, der er forringet som følge af naturulykker, og af, at produktet nu er i en stærkt forringet tilstand, bør der efter bestemmelserne i artikel 2, stk. 3, litra b), i Kommissionens forordning (EØF) nr. 3597/90 af 12. december 1990 om reglerne for bogføring af interventionsforanstaltninger, under hvilke interventionsorganerne opkøber, oplagrer og sælger landbrugsprodukter(5), senest ændret ved forordning (EF) nr. 1392/97(6), ikke fastsættes en minimumssalgspris, og der bør gives tilslag til den højest bydende.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Det italienske interventionsorgan foretager på betingelserne i forordning (EØF) nr. 75/91 en licitation for salg på det indre marked af et parti på 342,92 t uafskallet ris, som det ligger inde med.
Artikel 2
Uanset artikel 3, stk. 2, i forordning (EØF) nr. 75/91 skal de indgivne bud vedrøre hele partiet.
Artikel 3
1. Fristen for den første indgivelse af bud er den 10. april 2002, og fristen for den sidste indgivelse af bud er den 24. april 2002.
2. Buddene skal indgives til det italienske interventionsorgan: Ente nazionale risi Piazza Pio XI, 1 I - 20123 Milano tlf. (02) 885 51 11 fax (02) 86 13 72.
3. Varen er oplagret på følgende lager:
TABELPOSITION
Artikel 4
Der gives tilslag til den højest bydende, uden at der skal overholdes en minimumspris.
Artikel 5
Det italienske interventionsorgan meddeler Kommissionen senest tirsdagen i ugen efter fristen for indgivelse af bud, om der er givet tilslag for partiet og eventuelt til hvilken pris.
Artikel 6
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. marts 2002.

Labels: 3
18
17